Document ID: 32005D0830

ODLOČBA KOMISIJE
z dne 25. novembra 2005
o spremembi Odločbe 2003/322/ES glede hranjenja nekaterih ptic iz vrst mrhovinarjev z nekaterimi snovmi kategorije 1
(notificirano pod dokumentarno številko K(2005) 4521)
(Besedila v španskem, grškem, francoskem, italijanskem in portugalskem jeziku so edina verodostojna)
(2005/830/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1774/2002 z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 23(2) Uredbe,
ob upoštevanju naslednjega:
(1)
Odločba Komisije 2003/322/ES z dne 12. maja 2003 o izvajanju Uredbe Evropskega parlamenta in Sveta (ES) št. 1774/2002 glede hranjenja nekaterih ptic iz vrst mrhovinarjev z nekaterimi snovmi kategorije 1 (2) določa pogoje za odobritev hranjenja nekaterih ogroženih ali zaščitenih ptic iz vrst mrhovinarjev s strani držav članic.
(2)
V skladu z navedeno odločbo in da se obvlada tveganje širjenja transmisivnega spongiformnega encefalitisa (TSE), morajo imeti pred uporabo klavni trupi živali iz družine goved, ovac in koz, ki so namenjene za hranjenje, opravljen test na TSE z negativnim rezultatom.
(3)
Za izboljšanje razpoložljivosti krme za ogrožene in zaščitene vrste je primerno, da se uskladijo zahteve za testiranje klavnih trupov, ki se uporabljajo za hranjenje, s specifikacijami iz Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3) in da se omeji delež vzorčenih ovčjih in kozjih trupov.
(4)
Obdrži se prepoved uporabe klavnih trupov za hranjenje, ki imajo opravljen test na TSE s pozitivnim rezultatom.
(5)
Odločbo 2003/322/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi k Odločbi 2003/322/ES se del B(3)(b) nadomesti z:
„(b)
zagotoviti, da imajo klavni trupi živali iz družine goved in vsaj 40 % klavnih trupov iz družine ovac in koz, ki so namenjene za hranjenje, opravljen test na TSE z negativnim rezultatom ter da se izvede program spremljanja TSE v skladu s Prilogo III k Uredbi (ES) št. 999/2001; in“.
Člen 2
Ta odločba se uporablja od 1. decembra 2005.
Člen 3
Ta odločba je naslovljena na Helensko republiko, Kraljevino Španijo, Francosko republiko, Italijansko republiko, Republiko Ciper in Portugalsko republiko.
V Bruslju, 25. novembra 2005

Labels: 0
17
20
6